नखचिवन स्वायत्त गणराज्य

नखचिवन स्वायत्त गणराज्य (अज़रबैजानी: Naxçıvan Muxtar Respublikası) अज़रबैजान गणराज्य का एक स्थलरुद्ध बहि:क्षेत्र है। यह क्षेत्र  में फैला है, और इसकी जनसंख्या 414,900 है। इसकी सीमायें, पूर्व और उत्तर में आर्मेनिया (221 किमी [137 मील]) के साथ, दक्षिण और पश्चिम में ईरान (सीमा 179 किमी [111 मील]) और उत्तर पश्चिम में तुर्की (सीमा 8 किमी [5.0 मील]) के साथ, लगती हैं।

नखचिवन स्वायत्त गणराज्य, अज़रबैजान का एक स्वायत्त क्षेत्र है, जो अपनी एक निर्वाचित विधायिका के द्वारा शासित है। यह क्षेत्र नागोर्नो-काराबाख संघर्ष के प्रभावों से पीड़ित है, और इसका कार्की नामक बहि:क्षेत्र संघर्ष की शुरुवात से ही अर्मेनिया के कब्जे में है। नखचिवन इस क्षेत्र की प्रशासनिक राजधानी है। वासिफ तालिबोव 1995 से यहाँ के नेता हैं।

सन्दर्भ